En terminolochía medica, una adicción ye un estato en que o cuerpo pende d'una substancia ta funcionar normalment, y desembolica una dependencia fisica a ista, como en o caso d'a drogadicción. Quan a droga u a substancia de qué belún pende se li retira, ixo causa en o malauto un sindrome d'abstinencia, que presenta un conchunto caracteristico de sintomas. En o campo d'a Psicolochía, una adicción no ye asociata necesariament con l'uso abusivo d'una substancia, ya que ista forma d'adicción se puet chenerar encluso seguindo a medicación d'un tractamiento medico convencional, prescrito por un medico.